Žešuvo Ignaco Lukasevičiaus technikos universitetas
Žešuvo Ignaco Lukasevičiaus technikos universitetas (lenk. Politechnika Rzeszowska im. Ignacego Łukasiewicza) – valstybinė aukštoji mokykla Žešuve, Lenkijoje. Lenkijos aukštųjų mokyklų reitinge jis užima 51-60 vietą, tuo tarpu pasaulio reitinguose – 1953 (pagal pasaulinį Webometrics Ranking of World Universities 2013 m. reitingą). 1951 m. Žešuve pradeda veikti Vakarinė inžinerijos mokykla, kuri po pertvarkos 1952 m. tampa panašios įstaigos Krokuvoje dalimi. 1955 čia pradeda veikti Krokuvos technikos universiteto filialas, atskira aukštąja mokykla tapęs 1963 m.